विष्णु जी की लघुकथाओं में भाषा के पुरानेपन की झलक अवश्य मिलती है, लेकिन यह भाषा कृत्रिम किसी दृष्टि से नहीं है। लघुकथा की भाषा के लिए संक्षिप्तता और संश्लिष्टता यह दो जो अपरिहार्य गुण हैं, वे विष्णु प्रभाकर की लघुकथा ओं में भरपूर मात्रा में हैं। विष्णु प्रभाकर लघुकथा के क्षेत्र में हमेशा संकेतों के लेखक के रूप में स्मरण किए जाएँ गे और कम्पैक्ट संवादों के सुगढ़ रूप यहाँ देखे जा सके हैं। मनुष्य के कल्याण को समर्पित उनकी लघुकथा ओं में हमेशा शिवता साकार हुई है।